**Norddjurslands Hjortelaug**

Referat fra generalforsamlingen på Gjerrild Kro den 31. august 2020

Dagsorden:

1. Valg af dirigent
2. Formandens beretning
3. Fremlæggelse af regnskabet til godkendelse
4. Forslag til vedtægtsændringer: §6.6 pkt. 9: ”Valg af 2 revisorer og 2 revisorsuppleanter” ændres til ”Valg af en revisor og en revisorsuppleant”. §9.11: ”Revisorer vælges blandt medlemmerne” ændres til ”Revisor vælges blandt medlemmerne”. §12.1: ”De to revisorer reviderer regnskabet og påtegner dette” ændres til ”Revisor gennemgår regnskabet”. § 12.2: ”Revisorerne har endvidere til opgave at påse, at lauget administreres hensigtsmæssigt og i overensstemmelse med de fastsatte retningslinier” ændres til ”Revisor har endvidere……”. § 12.3: ”Revisorerne kan foretage uanmeldt kasseeftersyn” ændres til Revisor kan fortage…..”
5. Indkomne forslag
6. Fastlæggelse af kontingent
7. Valg af kasserer. På valg er Erik Bjørnlund
8. Valg af tre bestyrelsesmedlemmer. På valg er Jan Baand, Preben Lund og Søren Sørensen
9. Valg af suppleanter til bestyrelsen. På valg er Pia Mogensen og Jacob Skovmand
10. Valg af en revisor og en revisorsuppleant. På valg er hhv. Karsten Jensen og Mogens Frederiksen
11. Indlæg fra Per Therkildsen: Nyt fra regionerne
12. Eventuelt

**Ad 1)** Søren Sørensen blev foreslået og valgt.

**Ad 2)** Lars Kejser aflagde beretning (vedlægges sammen med skema for afskydning af kron- og dåvildt samt resultatet af spørgeskemaundersøgelsen 2019), der på opfordring gav anledning intensiv snak og diskussion omkring bl.a. spidshjortefredning eller ej samt problemerne omkring arealbegrænsning. Beretning blev efterfølgende godkendt.

**Ad 3)** Erik Bjørnlund gennemgik regnskabet pr. 30/6, der viser et underskud på kr. 542,24 og en egenkapital (bankindestående) herefter på kr. 7.369,08. Regnskabet blev godkendt.

**Ad 4)** De af bestyrelsen foreslåede vedtægtsændring blev godkendt.

**Ad 5)** Ingen indkomne forslag.

**Ad 6)** Uændret kontingent kr. 0,-

**Ad 7)** Erik Bjørnlund blev genvalgt.

**Ad 8)** Alle tre blev genvalgt.

**Ad 9)** Begge blev genvalgt.

**Ad 10)** Karsten Jensen blev valgt som revisor og Mogens Frederiksen som suppleant.

**Ad 12)** Per Therkildsen gav en kort orientering om arbejdet i Den Regionale Hjortevildtgruppe. Danmarks Jægerforbund arbejder fortsat med princippet ”lokal forvaltning” f.s.v. angår kron- og dåvildtet. Det kaldes nu ”frivillig samforvaltning”. Der arbejdes med tre ”tider”: 1) Forvaltningstid, 2) Reguleringstid og 3) Jagttid. Princippet er, at de lodsejere, der tilslutter sig frivillig samforvaltning får fuld jagttid og adgang til værktøjskassen for regulering. Til gengæld skal de lodsejere, der tilslutter sig, arbejde indenfor nogle rammer, der sikrer at Vildtforvaltningsrådets mål nås indenfor en minimal tidshorisont. De lodsejere, som ikke vil være med, får tildelt en jagttid, der modsvarer deres engagement.

**Ad 13)** Intet specielt

Mads Flinterup, Danmarks Jægerforbund orienterede til slut om seneste nyt indenfor kron- og dåvildtforvaltningen med specielt fokus på ”Hjortevildt-oversigten 2020” (se Jæger 9/2020). Mads Flinterups indlæg gav anledning til en lang og livlig diskussion.

Grenaa, den 5.september 2020

Erik Bjørnlund, referent